Paterna va vibrar anit amb una Cordà de rècord
01/09/2015

# Paterna va vibrar anit amb una Cordà de rècord

[![Cordà 2015](/images/noticias/2015/08/corda20151.jpg)](/images/noticias/2015/08/corda20151.jpg)

01.09.2015

La “millor Cordà del món” va batre anit tots els rècords, amb més quilos de pólvora, més tiradors, més participació femenina, més espectadors i menys ferits

El municipi de Paterna va viure anit una Cordá de rècord amb unes xifres històriques. 315 tiradors, 1.005 quilos de pólvora i 127 calaixos replets de coets van convertir a la nit més especial de l’any dels paterneros i paterneras en un espectacle inigualable de foc, color i pólvora.

Els centenars de veïns i visitants que van acudir a Paterna per a disfrutar d’este espectacle únic resultat de la destresa, l’habilitat i la valentia dels tiradors van assistir a una nit màgica en què es van disparar 70.000 coets durant prop de 20 minuts, 5.000 coets més que l’any anterior.

Les xifres de la Cordà de Paterna d’este 2015 no sols són positives quant a assistència de públic i de participació de tiradors, sinó també quant a balanç de ferits. I és que gràcies a l’ampli dispositiu de seguretat desplegat en el municipi i a la responsabilitat dels propis tiradors, el número de ferits en la Cordà s’ha reduït en un 30% respecte a l’any passat, passant dels 35 ferits en 2014 (34 lleus i 1 greu) als 26 ferits d’enguany (25 lleus i 1 greu).

Quant a la xifra de ferits en els altres dos espectacles pirotècnics d’anit, les Cercaviles de Coets de Luxe i la Recordà, el balanç definitiu també disminueix respecte a l’any anterior, passant dels 11 ferits lleus en 2014 en les Cercaviles als 3 ferits lleus d’enguany, mentres que en la Recordà, la xifra final enguany és de 14 ferits (13 lleus i 1 greu), mentres que en 2014 va ser de 15 ferits (13 lleus i 2 greus).

L’alcalde de Paterna, Juan Antonio Sagredo, que va participar anit en este emblemàtic acte junt amb el vicepresident de la Diputació de València i alcalde de Faura, Toni Gaspar i el regidor de Festes de l’Eliana, Enrique Martínez ha qualificat “d’històrica” i “emocionant” la Cordà d’anit i ha agraït a tots els tiradors i tiradores “la seua passió, respecte i entrega a este acte que, any rere any, engrandeix la festa, la tradició i la història del nostre poble i enforteix els senyals d’identitat paterneras”.

Per a esta cita amb el foc, Sagredo va comptar anit amb la presència de la vicepresidenta de la Generalitat Valenciana, Mónica Oltra, que va ser l’encarregada de llegir el Ban municipal de Festes en la Plaça del Poble i que va participar, junt amb l’alcalde i la regidor de Tradicions, Cultura i Foc, Paqui Periche, en les Cercaviles de Coets de Luxe que es va celebrar prèviament a la Cordà.

Així mateix, Sagredo també s’ha mostrat orgullós pel positiu desenrotllament i balanç de la Cordà, resultat de l’ampli dispositiu de seguretat desplegat, amb més de 100 agents dels cossos de Policia Nacional, Policia Local i Guàrdia Civil i 40 voluntaris de Protecció Civil vetlant per la seguretat de tiradors i espectadors.

Finalment, l’alcalde també ha volgut destacar l’augment de la participació femenina en este esdeveniment, que s’ha incrementat en un 20% respecte a 2014. .

![ Imatge del Carrer Major després de la Cordà ](/images/noticias/2015/08/corda20152.jpg)